### Beslutningstema

Klima-, Vækst- og Udviklingsudvalget skal i denne sag (1) godkende forslag til DK2020 klimahandlespor, (2) godkende forslag til kommissorium for arbejdsgrupper til DK2020 klimahandlesporene og (3) identificere og godkende et ambitiøst, overordnet CO2e reduktionsdelmål, der skal guide udviklingen af Tønder Kommunes DK2020 klimahandleplan.

Der fremlægges forslag til DK2020 klimahandlespor, forslag til kommissorium for arbejdsgrupper, og ud fra en vidensbaseret politisk drøftelse om [adresse] CO2 regnskab skal Klima-, Vækst- og Udviklingsudvalget defineres et overordnet og ambitiøst CO2 reduktionsdelmål.

### Historik

Klima-, Vækst- og Udviklingsudvalget godkendte d. 16. marts 2022 organisering og tids- og handleplan for Tønder Kommunes DK2020 Klimahandleplan. Som et punkt, der kræver politisk behandling for at muliggøre videre fremdrift, er denne sagsfremstilling en aftalt opfølgning, som også bygger videre på Kommunalbestyrelsens nylige Visions- og Noah Frederiksen.

### Sagsfremstilling

Ved at bygge videre på [adresse] (bilag 1), Tønder Kommunes Klimaregnskab (bilag 2) og Kommunalbestyrelsens seneste Visions- og [adresse] (bilag 3) præsenterer bilag 4 forslag til DK2020 klimahandlespor. Specifikt, viser forslaget hvordan DK2020 klimahandlesporene kan bruges til at bygge bro mellem Tønder Kommunes Visions- og Strategiplan, FN’s Verdensmål og det nuværende vidensgrundlag knyttet til og Doris Krogh og klimarisici i Tønder Kommune. Forslaget indeholder fem centrale klimahandlespor:

* Energi
* Landbrug og anden arealanvendelse
* Mobilitet
* Klimatilpasning
* Formidling, inddragelse og samskabelse

For at realisere potentialerne i [adresse] ambitiøse DK2020 klimahandleplan, er der i praksis også behov for et målrettet fokus på Kommunens interne klimaindsatser. Derfor inkluderer forslaget også en prioriteret, ambitiøs intern indsats, der engagerer medarbejdere i udviklingen og implementeringen af klimahandleplanen på tværs af kommunens forvaltningsområder.

Bilag 5 er forslag til kommissorium for arbejdsgrupper til DK2020 klimahandlesporene. Kommissoriet inkluderer en kort baggrund til DK2020 projektet med fokus på den politiske forankring i Tønder Kommune. Herefter tydeliggøres formålet med at indsatserne i de forskellige klimahandlespor varetages af arbejdsgrupper, før organiseringen af arbejdsgrupperne fremlægges. Hoveddelen af kommissoriet fokuserer på arbejdsgruppernes leverancer. Leverancerne er identificeret gennem en systematisk gennemgang af rammeværktøjet ’The Climate Action Planning Framework’ (CAPF), som Tønder Kommunens DK2020 Klimahandleplan skal følge. Endvidere er leverancerne brudt ned i tre faser: (1) ’At sætte mål for rejsen’ som fokuserer på arbejdsgruppernes opgave med at sætte målsætninger og milepæle for klimahandlesporene. (2) ’At sætte sejl for rejsen’ med fokus på implementering og operationalisering af klimahandleplanen i praksis. (3) ’At komme sikkert i havn’ med fokus på at udvikle procedurer for monitorering, rapportering og evaluering af klimahandleplanen. Afslutningsvis specificeres ressourcer samt arbejdsgruppernes beslutningskompetence.

Af bilag 6 fremgår det, hvorledes CAPF understreger vigtigheden af, at sætte ambitiøse CO2e reduktionsdelmål i rejsen frem mod at blive en klimaneutral kommune senest i 2050. Det er derfor centralt, at Klima-, Vækst- og Udviklingsudvalget definerer mindst et overordnet og ambitiøst CO2e reduktionsdelmål, som på en gennemgribende måde kommer til at guide den videre udvikling af Tønder Kommunes DK2020 klimahandleplan. Gennem en politisk drøftelse, ønsker forvaltningen at Klima-, Vækst- og Udviklingsudvalget finder frem til, hvad der er et ambitiøst CO2e reduktionsdelmål for Tønder Kommune som geografisk område. For at komme godt igang med drøftelserne, er der lavet en PowerPoint præsentation (bilag 5), som specificerer:

* Hvad der skal inkluderes og medregnes i et CO2e reduktionsdelmål
* Hvor ambitiøst et ambitiøst delmål kan, og bør, være
* Hvordan de nuværende CO2e udledninger fordeler sig på forskellige sektorer i Tønder Kommune som et geografisk område
* Hvorledes kommunale CO2e reduktionsdelmål strategisk kan sættes inkl. mulighed for eksperimentere med forskelige scenarier for CO2e reduktionsdelmål .

### Fagchefen for Teknik og Plan indstiller,

at de tematiske klimahandlespor jf bilag 4 godkendes som der i Tønder Kommunes DK2020 klimahandleplan strategisk skal arbejdes med herunder den interne indsats,

at forslag til kommissorium for arbejdsgrupper til DK2020 klimahandlesporene jf. bilag 5 godkendes,

at et ambitiøst, overordnet CO2e reduktionsdelmål identificeres og godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Indstilling anbefales, idet Klima-, Vækst- og Udviklingsudvalget peger på et CO2e reduktionsdelmålmål på 55% i 2030 for landbrug og øvrig arealanvendelse samt et reduktionsmål på 70% i 2030 for øvrige sektorer.

André Larsen deltog ikke i mødet.